b"\n_START_ARTICLE_\nLlu\xc3\xads Carreras i Ferrer\n_START_SECTION_\nCom a jugador\n_START_PARAGRAPH_\nFormat al planter i despr\xc3\xa9s de jugar en les categories inferiors del FC Barcelona debuta en el primer equip. El seu debut en la Primera divisi\xc3\xb3 de la lliga espanyola de futbol va ser el 4 d'abril de 1993. El resultat va ser de FC Barcelona 3 - 0 Logro\xc3\xb1\xc3\xa9s. Aquesta temporada guanya la lliga i la Supercopa d'Espanya amb el seu club._NEWLINE_El 1993 abandona la disciplina blaugrana per a jugar en el Real Oviedo. Despr\xc3\xa9s de jugar en el Racing de Santander una temporada retorna al FC Barcelona, encara que va durar molt poc, ja que a l'any seg\xc3\xbcent fitxa pel Mallorca on va jugar cinc temporades, una d'elles disputant la UEFA._NEWLINE_Despr\xc3\xa9s de passar per l'Atl\xc3\xa8tic de Madrid (amb el qual aconsegueix l'ascens a Primera divisi\xc3\xb3) i el Real Murcia, fitxa pel Deportivo Alav\xc3\xa9s el 2004 on roman fins a la seva retirada.\n_START_SECTION_\nCom a entrenador\n_START_PARAGRAPH_\nCom a entrenador, va debutar a tercera divisi\xc3\xb3 amb el filial de l'Alav\xc3\xa9s l'any 2009._NEWLINE_A l'abril de 2010 el CE Sabadell el confirma com a entrenador per la temporada 2010-2011, on aconsegueix l'ascens a Segona Divisi\xc3\xb3 A."